Masada
Masada (hebr. „tvirtovė“) – senovės fortifikacijų bei pastatų griuvėsiai, esantys ant izoliuotos uolos pietų Izraelyje, prie Negyvosios jūros. Masada išgarsėjo po pirmojo žydų – romėnų karo (žinomo kaip Didysis žydų sukilimas), kuomet žydų sikarijų bėgliai įvykdė masinę savižudybę, kadangi po beveik dvejus metus (72–73 m. e. m.) trukusios romėnų kariuomenės apgulties pralaimėjimas atrodė neišvengiamas. Šiandien Masada yra įtraukta į UNESCO pasaulio paveldo sąrašą ir yra populiari turistinė vieta.